**E l ő t e r j e s z t é s**

**Balatonhenye Község Önkormányzata Polgármestere döntéséhez**

**Tárgy: Helyi Esélyegyenlőségi Program felülvizsgálata**

**Előkészítette: Nagy Éva ügyintéző**

 **Jogszabállyal nem ellentétes**

 **dr. Szabó Tímea**

 **jegyző**

Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (1) bekezdése szerint a települési önkormányzatoknak ötévente öt évre szóló helyi esélyegyenlőségi programot fogad el.

Balatonhenye Község Önkormányzata 56/2019. (V.14.) számú határozatával elfogadta 2019-2024-re vonatkozó Helyi Esélyegyenlőségi programját.

A helyi esélyegyenlőségi programok elkészítésének szabályairól és az esélyegyenlőségi mentorokról szól 321/2011. (XII. 27.) Korm. rendelet (a továbbiakban: rendelet) 7. § (3) bekezdése szerint a helyi esélyegyenlőségi programokat kétévente felül kell vizsgálni.

A rendelet 6. § -a alapján

(1) A települési önkormányzat vizsgálja felül a helyi esélyegyenlőségi programot.

(2) A felülvizsgálatnak ki kell terjednie

a) arra, hogy a helyzetelemzés továbbra is helytálló-e

b) a lejárt határidejű intézkedések teljesülésére és eredményeinek felmérésére.

(3) Ha a felülvizsgálat alapján szükséges, a települési önkormányzat

a) módosítja a helyi esélyegyenlőségi programot, vagy

b) új helyi esélyegyenlőségi programot fogad el.

A rendelet 3. §-a alapján a települési önkormányzat a helyben szokásos módon közzéteszi az általa elfogadott helyi esélyegyenlőségi programot, valamint soron kívül megküldi a SZGYF számára, mely azt honlapján közzéteszi.

1. **Helyzetelemzés helytállósága:**

A helyi esélyegyenlőségi program elkészítésének részletes szabályairól szóló 2/2012. EMMI rendeletének 1. és 2. számú melléklete rögzíti azokat a statisztikai mutatókat, adatokat és tartalmi elemeket, amelyek a HEP elkészítésének alapját képezik.

A HEP egyes fejezeteiben található adatok statisztikai adatok, melyek a KSH-nak adott adatszolgáltatásokon alapulnak. Az egyes statisztikai táblák a 2012-tól 2017-ig tartalmaznak adatokat. Ezeken az adatokon alapszik a helyzetelemzés, melyre épül az intézkedési terv.

Az idei évtől már elérhetőek a 2018. évi és 2019. évi adatok is, melyek jelentős eltérést a település vonatkozásában nem tartalmaznak, ezért HEP helyzetelemzése helytálló.

1. **Helyzetelemzés áttekintése:**

I/1. számú táblázat: Nyilvántartott álláskeresők száma és aránya, 15-64 évesek száma

|  |  |  |
| --- | --- | --- |
| **Év** | **15-64 év közötti állandó népesség (fő)** | **Regisztrált munkanélküliek/nyilvántartott álláskeresők száma (fő)** |
| **Férfi** (TS 0803) | **Nő**(TS 0804) | **Összesen** | **Férfi** (TS 0801) | **Nő** (TS 0802) | **Összesen** |
| **Fő** | **Fő** | **Fő** | **Fő** | **%** | **Fő** | **%** | **Fő** | **%** |
| 2012 | 46 | 35 | 81 | 4 | 8,7% | 6 | 17,1% | 10 | 12,3% |
| 2013 | 47 | 35 | 82 | 3 | 6,4% | 6 | 17,1% | 9 | 11,0% |
| 2014 | 46 | 37 | 83 | 3 | 6,5% | 6 | 16,2% | 9 | 10,8% |
| 2015 | 46 | 38 | 84 | 6 | 13,0% | 5 | 13,2% | 11 | 13,1% |
| 2016 | 46 | 39 | 85 | 4 | 8,7% | 3 | 7,7% | 7 | 8,2% |
| 2017 | 46 | 40 | 86 | 1 | 2,2% | 4 | 10,0% | 5 | 5,8% |
| 2018 | 45 | 40 | 85 | 1 | 2.2% | 2 | 0,5% | 3 | 3,5% |
| 2019 | 47 | 38 | 85 | 2 | 4,2% | 5 | 13,1% | 6 | 7% |

 A nyilvántartott álláskeresők száma 2012-óta folyamatos csökkenést mutat. Ettől a 2019-es év tér el, amikor is a nyilvántartott álláskeresők száma kicsit magasabb volt az előző évekhez képest. Tartós álláskeresők nincsenek a településen, a nyilvántartott álláskeresők száma szezonális jellegű, mert a nyári időszakban elsősorban a Balaton-parton tudnak elhelyezkedni.

I/2. számú táblázat: Közfoglalkoztatásban résztvevők száma

|  |  |  |  |  |
| --- | --- | --- | --- | --- |
| **év** | **Közfoglalkoztatásban résztvevők száma** | **Közfoglalkoztatásban résztvevők aránya a település aktív korú lakosságához képest** | **Közfoglalkoztatásban résztvevő romák/cigányok száma** | **Közfoglalkoztatásban résztvevők romák aránya az aktív korú roma/cigány lakossághoz képest** |
| 2012 | 11 | 13% | 0 | 0% |
| 2013 |  5 | 6,3%  |  0 |  0%  |
| 2014 |  6 |  7,2% |  0 |  0% |
| 2015 |  4 | 4,7%  |  0 |  0% |
| 2016 | 6 | 7,05% | 0 | 0% |
| 2017 | 2 | 2,3% | 0 | 0% |
| 2018 | 2 | 2,3% | 0 | 0% |
| 2019 | 0 | 0% | 0 | 0% |

II/1. számú táblázat: Álláskeresési segélyben részesülők száma

|  |  |  |  |
| --- | --- | --- | --- |
| **Év** | **15-64 év közötti állandó népesség száma**(TS 0803 és TS 0804 összesen) | **Álláskeresési segélyben részesülők (fő)** - (TS 1101) | **Álláskeresési segélyben részesülők %** |
| 2012 | 81 | 0 | 0,0% |
| 2013 | 82 | 0 | 0,0% |
| 2014 | 83 | 0 | 0,0% |
| 2015 | 84 | 1 | 1,2% |
| 2016 | 85 | 1 | 1,2% |
| 2017 | 86 | 1 | 1,2% |
| 2018 | 85 | 0 | 0% |
| 2019 | 85 | 3 | 3,5% |

Álláskeresési járadékra jogosultak száma az elmúlt években nem mutatott emelkedést, kivéve a 2019. évet. Ennek oka, a szezonális foglalkoztatás, melynek során az évi 4-6 hónapos jogviszonyból a járadékra jogosító egy év munkaviszonyt 2 év alatt lehet összeszedni.

III/1. Orvosi ellátás

A háziorvosi és gyermekorvosi ellátást egy háziorvos látja el a településen összevont praxis keretében. A háziorvos székhelye Köveskál településen van, a helyi rendelőben hetente egy alkalommal van rendelés, egyéb esetekben a Köveskáli rendelőbe kell lemenni.

IV/1. számú táblázat: Rendszeres gyermekvédelmi kedvezményben részesítettek száma

|  |  |  |  |  |  |
| --- | --- | --- | --- | --- | --- |
| **év** | **Rendszeres gyermekvédelmi kedvezményben részesítettek száma** | **Ebből tartósan beteg fogyatékos gyermekek száma** | **Kiegészítő gyermekvédelmi kedvezményben részesítettek száma**  | **Ebből tartósan beteg fogyatékos gyermekek száma** | **Rendkívüli gyermekvédelmi kedvezményben részesítettek száma** |
| 2012 | 9 | n.a. | 0 | n.a. | 0 |
| 2013 | 13 | n.a. | 0 | n.a. | 0 |
| 2014 | 8 | n.a. | 0 | n.a. | 0 |
| 2015 | 8 | n.a. | 0 | n.a. | 0 |
| 2016 | 0 | n.a. | 0 | n.a. | 0 |
| 2017 | 0 | n.a. | 0 | n.a. | 0 |
| 2018 | 0 | n.a. | 0 | n.a. | 0 |
| 2019 | 0 | n.a. | 0 | n.a. | 0 |

Rendszeres gyermekvédelmi kedvezményben a településen egy gyermek sem részesül. Ennek oka, hogy a gyermekek családjában az egy főre jutó jövedelem meghaladja a jogosultsági feltételként meghatározott jövedelemhatárt, ezért jogosultság nem kerülhetett megállapításra.

V/1. számú táblázat: Foglalkoztatás és munkanélküliség a nők körében

|  |  |  |  |
| --- | --- | --- | --- |
| év | Munkavállalási korúak száma | Foglalkoztatottak | Munkanélküliek |
| férfiak | nők | férfiak | nők | férfiak | nők |
| 2012 | 44 | 27 | n.a. | n.a. | 3 | 10 |
| 2013 | 47 | 25 | n.a. | n.a. | 3 | 3 |
| 2014 | 46 | 37 | n.a. | n.a. | 6 | 3 |
| 2015 | 46 | 38 | n.a. | n.a. | 8 | 8 |
| 2016 | 46 | 39 | n.a. | n.a. | 4 | 3 |
| 2017 | 36 | 40 | n.a. | n.a. | 1 | 4 |
| 2018 | 45 | 40 | n.a. | n.a. | 1 | 2 |
| 2019 | 47 | 38 | n.a. | n.a. | 2 | 5 |

VI/1. számú táblázat: Nyugdíjban, nyugdíjszerű ellátásban részesülők száma nemek szerint

|  |  |  |  |
| --- | --- | --- | --- |
| **Év** | **Nyugdíjban, ellátásban, járadékban és egyéb járandóságban részesülő férfiak száma** (TS 5201) | **Nyugdíjban, ellátásban, járadékban és egyéb járandóságban részesülő nők száma** (TS 5301) | **Összes nyugdíjas** |
| 2012 | 21 | 24 | 45 |
| 2013 | 22 | 24 | 46 |
| 2014 | 24 | 24 | 48 |
| 2015 | 20 | 21 | 41 |
| 2016 | 19 | 22 | 41 |
| 2017 | 17 | 23 | 40 |
| 2018 | 18 | 23 | 41 |
| 2019 | 16 | 24 | 40 |

A nyugdíjban nyugdíjszerű ellátásban részesülők létszámában nem tapasztalható nagyobb változás.

VII/1. számú táblázat: Megváltozott munkaképességű személyek szociális ellátásaiban részesülők száma

|  |  |  |  |
| --- | --- | --- | --- |
| **Év** | **Megváltozott munkaképességű személyek szociális ellátásaiban részesülők száma - Férfiak** (TS 6201) | **Megváltozott munkaképességű személyek szociális ellátásaiban részesülők száma - Nők** (TS 6301) | **Összesen** |
| 2012 | 5 | 6 | 11 |
| 2013 | 5 | 5 | 10 |
| 2014 | 5 | 5 | 10 |
| 2015 | 4 | 5 | 9 |
| 2016 | 4 | 5 | 9 |
| 2017 | 4 | 5 | 9 |
| 2018 | 4 | 5 | 9 |
| 2019 | 3 | 5 | 8 |

1. **Lejárt határidejű intézkedések teljesülése, felmérése.**

A helyi esélyegyenlőségi program egyes intézkedéseinek határideje (a megvalósításuk folyamatos) 2024. december 31. Tekintettel arra, hogy a Helyi Esélyegyenlőségi Program intézkedési terve nem tartalmaz lejárt határidejű intézkedést az intézkedési terv egyes intézkedéseinek teljesülése nem került felmérésre.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. A Kormány a veszélyhelyzet kihirdetéséről és a veszélyhelyzeti intézkedések hatályba lépéséről szóló 27/2021. (I. 29.) Korm. rendeletben az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdet ki.

Határozati javaslat:

BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK

 …………../2021. () HATÁROZATA

*Helyi Esélyegyenlőségi Program felülvizsgálatáról*

Balatonhenye Község Önkormányzata Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Balatonhenye Község Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben dönt arról, hogy az áttekintést követően a HEP nem változott, az intézkedések megvalósítása folyamatos, a HEP-et változatlan formában jóváhagyja.

Balatonhenye, 2021. május 11.

 Kulin Miklós György

 polgármester